Diari Oficial de la Generalitat Valenciana


Sumari del DOGV 9195, del 15-10-2021 (2021/10194)

Extracte de la Resolució de 5 d'octubre de 2021, de la rectora de la Universitat d'Alacant, per la qual es convoca la segona edició del concurs fotogràfic «Elda en Fotografies».
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10343


Data del document
:   05-10-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 5 d'octubre de 2021, de la rectora de la Universitat d'Alacant, per la qual es convoca la segona edició del concurs fotogràfic «Elda en Fotografies». [2021/10437]  
BDNS (identif.): 589192.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/589192)  
  
Primer. Beneficiaris  
Podran participar-hi totes les persones majors de setze anys de qualsevol nacionalitat i país de residència.  
  
Segon. Objecte  
La finalitat del concurs és la realització d'una exposició permanent de les fotos seleccionades en l'espai que ocupa la seu universitària d'Elda de la Universitat d'Alacant.  
  
Tercer. Bases reguladores:  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 8 d'octubre de 2021, en la següent URL:  
https://www.boua.ua.es/acuerdos/descargaracuerdo/17311  
  
Quarta. Quantia  
La dotació econòmica màxima per a aquesta convocatòria és de 1.000 ?.  
Es concedirà els següents premis: primer premi 500 ?, segon premi 300 - i tercer premi 200 ?. El jurat només atorgarà un premi per autor, de manera que els tres primers premis hauran de ser d'autors diferents.  
  
En les vint obres seleccionades pot haver-hi diverses fotografies d'un mateix autor.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 11 d'octubre de 2021, i la finalització serà el 5 de novembre de 2021 a les 23.59 h.  
  
Sisé. Altres dades  
Les fotografies o composicions fotogràfiques presentades a concurs tindran com a temàtica la ciutat d'Elda en les seves diferents manifestacions.  
Cada concursant podrà presentar fins a tres fotografies. Hauran de ser originals i inèdites i no haver sigut premiades en altres concursos; i serà responsable l'autor o autora que així sigui.  
Les fotografies es presentaran en format jpg a 300 ppp i amb una resolució mínima de 3.000 píxels en el seu costat menor, amb un pes mínim d'1 Mb i màxim de 5 Mb i haurà de presentar la qualitat suficient per a ser reproduït en paper en alta qualitat. La proporció de les propostes ha de ser de 4:3. La fotografia pot presentar-se en color o en blanc i negre.  
La presentació de les obres es realitzarà de manera electrònica a través del formulari habilitat en la pàgina web de la Seu Universitària d'Elda: https://web.ua.es/es/seus/elda S'aportaran les següents dades: nom i cognoms de l'autora o autor, número del NIF o NIE, telèfon, correu electrònic, pseudònim, títol o lema de l'obra, explicació de l'obra i arxiu amb l'obra adjunta. Les dades personals quedaran ocultes i no es coneixeran fins després de la resolució del jurat.  
Ni la imatge fotogràfica, ni el nom del fitxer han de contenir cap dada personal que permeti identificar els participants.  
El nom del fitxer ha de constar de número de foto, pseudònim autor i títol (si en té), tot això separat per guions baixos, de manera que quedi estructurat de la següent manera: núm. foto\_ pseudònim \_títol.jpg  
  
  
Alacant, 5 d'octubre de 2021. La vicerectora de Cultura, Esport i Extensió (p.d. R 22.12.2020): Catalina Iliescu Gheorghiu.